**PAKKUMUSJUHIS**

**Tehniline kirjeldus**

1. Hanke nimetus: „**Lumetõrje teenuse osutamine Emmaste Osavalla teedel ja tänavatel**“

2. Periood: 01.12.2024-30.03.2025

3. Hankija: Emmaste Osavalla Valitsus, registrikood 77000571, aadress: Vallamaja, Emmaste, 92001, Hiiumaa, emmaste@hiiumaa.ee

4. Hanke eest vastutav isik: Argo Valgma 5911 6641 argo.valgma@hiiumaa.ee .

5. Pakkumiste esitamise tähtaeg 14.10.2024 hiljemalt kell 10.00 Emmaste osavalla meilile emmaste@hiiumaa.ee .

**6. Hanke lühikirjeldus**: Hange on koostatud ühe piirkonna peale:

1) Jausa, Muda, Ulja, Valgu, Harju, Tilga (piirkond nr 1);

Lumetõrje piirkondade teede nimekiri on välja tood pakkumisjuhise lisas 3.

Lumetõrje piirkondade kaardid on välja tood pakkumisjuhise lisas 4 Link: <https://experience.arcgis.com/experience/a545c849b78644eba55f3c57a5069c8d/>

Lumetõrjetöid tuleb teostada osavalla teedel ja tänavatel vastavalt hanke tingimustele.

**7. Hanke tingimused**

Pakkumus esitatakse tähtajaks osavalla e-postile emmaste@hiiumaa.ee . Täpsustavad küsimused tuleb esitada kirjalikult emmaste@hiiumaa.ee.

Pakkumuse võib esitada ühele või mitmele piirkonnale. Ühe teenust osutava traktori kohta võib pakkumuse esitada ühele lumetõrje piirkonnale. Pakkumuses tuleb ära näidata piirkond ja traktor (registreerimis number / võimsus kw / saha laius meetrites.) mis pakutavas piirkonnas tööd teostab. Pakkuja peab olema tutvunud piirkonnaga kohapeal, mille kohta pakkumuse esitab. Piirkonnaga tutvumiseks ja täpsustava info saamiseks võib soovi korral kokku leppida hankija esindajaga.

Pakkumus esitatakse eurodes, täpsusega kaks kohta peale koma.

**Pakkumusi hinnatakse iga osa kohta eraldi. Edukaks pakkumuseks tunnistatakse pakkumus, milles pakutud teenuse osutamise töötunni maksumus on madalaim.**

Kui üks pakkuja tunnistatakse edukaks mitme osa kohta tehtud pakkumuste põhjal, võib temaga sõlmida ühe hankelepingu.

**8. Nõuded pakkujale**

Pakkumise võib esitada ettevõtja Äriseadustiku tähenduses, kes on nõuetekohaselt registreeritud Äriregistris ja kellel on kogu lepingu osutamise ajal pidevalt hankelepingu täitmise tagamiseks vajalikud tehnilised vahendid (traktor võimsusega vähemalt 70 kw, sahk laiusega vähemalt 3,0 m, kummiteraga sahk). Nõuetele mittevastava traktori pakkuja loetakse nõuetekohaseks juhul, kui antud piirkonnas ei esita pakkumist nõuetele vastava tehnikaga pakkuja. Pakkuja registreeritust äriregistris kontrollib hankija avalike elektrooniliste kanalite kaudu.

Pakkujal ei tohi olla RHS § 95 nimetatud aluseid tema hankemenetlusest kõrvaldamiseks, sh peab ta olema täitnud kõik oma kohustused riiklike maksude osas. Hankija kontrollib pakkuja maksude saldot avalike elektrooniliste kanalite kaudu.

**9. Nõuded teenusele**

Lumetõrjetöid teedel ja tänavatel teostatakse sahkamise või puhuriga. Parklates ja parkimisplatsidel teostatakse vajadusel lume teisaldamist.

Lumetõrje teenust teostatakse kõigil teedel, mida kasutavad osavalla püsielanikud. Hoove lahti ei lükata, väljaarvatud hooldust vajavad ja üksi elavad isikud sotsiaalosakonna nimekirja alusel, mille edastab töövõtjale tellija esindaja.

Puhastatakse tuletõrjevee hüdrantide ümbrused ja tagatakse prügiauto ligipääs pakendimajade või konteineriteni .

Parklates ja parkimisplatsidel tuleb arvestada, et kuhjatud lumi ei takistaks liiklust ning naaberkinnistu kasutamist. Vajadusel tuleb teostada lumevedu, mis eelnevalt tuleb kokku leppida tellija esindajaga.

Töid teostatakse vastavalt Majandus- ja taristuministri 14.07.2015 määruse nr 92 „Tee seisundinõuded“ peatükile 4 „Talihooldus“ ja käesolevale tehnilisele kirjeldusele.

Viide määrusele: (<https://www.riigiteataja.ee/akt/115072015013?leiaKehtiv>)

Teede ja tänavate nõutav seisunditase on 1. Seisundinõuded lumesaju ajal on: kohev lumi 10 cm, sulalumi ja lörts 5 cm, tuisuvaalud 15 cm.

Puhastatud teel ei tohi olla lahtist lund rohkem kui 5 cm, rööbaste sügavus kinni sõidetud lumes ei tohi ületada 5 cm. Ristuvatele teedele ja maha sõitudele ei tohi jääda lumevalle.

Öiste sadude ja tuisuga alustatakse töid selliselt, et tagada võimalikult paljude püsielanike tööle ja lasteasutustesse jõudmine. Kõik teed peavad olema läbitavad 24 tunni jooksul pärast tuisku või lumesadu.

Pakkuja peab arvestama, et seadme rike või eriolukordades vajamineva tehnika mitteomamine ei anna õigust hankelepingu tingimuste rikkumiseks. Töövõtja vastutab tööohutusnõuete täitmise eest, töö ja sellega kaasnevate kõrvalmõjude eest keskkonnale ning valla või kolmandate isikute varale kahju tekitamise eest.

**10. Lepingu põhitingimused (kehtivad kõigis neljas piirkonnas)**

Teenuse osutaja kohustub hoidma liiklemiseks olevad teed (ja tänavad) lahtisest lumest puhtad, kusjuures:

1) lumekihi paksus ei tohi ületada: koheva lume korral 10 cm, sulalume puhul 5 cm, lörtsi ja lobjaka korral 5 cm.

2) lumetõrjet teostatakse vastavalt vajadusele, olenemata puhkepäevadest või riiklikest pühadest.

3) eriolukordade puhul (pikaajaline tuisk, sula jne) lepitakse lumetõrjetööd kokku tellija esindajaga.

4) teede puhastamisel lumest tuleb jälgida, et hoovide või erateede maha sõite ei blokeerita, lumevalli kõrgus koheva lume korral ei tohi ületada 20 cm.

5) kuni maapind ei ole veel külmunud, tuleb kasutada kummiteraga sahka, et mitte kahjustada teekatet, eriti pinnatud teedel.

Teede talihoolde teostamise järjekord:

Tellija tasub kvaliteetse lumetõrje teenuse osutamise eest vastavalt teenuse osutaja tundide arvestusele, lähtudes tellijaga kooskõlastatud teenuse mahust, nõudlusest ning valla eelarvetes selleks ettenähtud vahenditest.

Teenuse osutamise tundide arvestuse hulka ei arvestata lumetõrje piirkonda sõitmise ja lahkumise aeg.

Juhul, kui lepinguga tellitud teenuse rahaline maht ühes täis kalendrikuus ei ületa 1000 eurot, kohustub tellija tasuma töövõtjale miinimum tasu 1000 eurot (millele lisandub käibemaks) esitatud arve alusel hoolduspiirkonna kohta. Kui teenuse rahaline maht ületab 1000 eurot makstakse tasu vastavalt tehtud töötundidele.

Pakkumuse võib tagasi lükata kui ainsa pakkumise puhul piirkonnas pakutav hind ületab kalleimat edukaks tunnistatud pakkumist üle 10%

Teenuse osutaja on kohustatud kasutama Tellija GPS seadet. GPS seadet kasutatakse ainult perioodil mis kuulub teenuse osutamise tundide arvestuse hulka. Peale lepingu perioodi GPS seda tagastatakse tellijale

Teenuse osutaja esitab peale teenuse osutamist järgneva kuu 5. kuupäevaks Tellija kehtestatud tööde üleandmise-vastuvõtmise akti, mis on teenuse osutamise eest esitatava arve koostamise aluseks.

Aktis esitatud teenuse osutamise aeg ei tohi erineda GPS seadmega fikseeritud tööajast (traktori liikumis aeg tööpiirkonnas) üle 10%. Pikema põhjendatud viivituse kohta tuleb aktis lisada selgitus.

Teenuse osutaja vastutab andmete õigsuse eest.

Ebakvaliteetselt teostatud teenus, näiteks lumevallide jätmine tee otsa, mis takistab liiklemist, tuleb teenuse osutajal parandada omal kulul, ning selle eest täiendavat tasu ei maksta.

Teenuse osutaja võtab lepingu sõlmimisega täie vastutuse piirkonna teede korrashoiuks, tehnika purunemine ei ole aktsepteeritav põhjus lepingutingimuste rikkumiseks ega mittekvaliteetse teenuse osutamiseks.

Tellijal on õigus teenuse mahus ja marsruutides teha ühepoolselt asendusi ja muudatusi. Tellijal on õigus vajadusel muuta lumetõrje teenusega hõlmatud teede mahtu ± 20%.

Teenuse osutajal on õigus teostada lumetõrje tellimustöid kolmandatele isikutele, mis ei kuulu lepingumahtu, pidades selleks eraldi arvestust ning mitte rikkudes lepingutingimusi.

Pooled on kohustatud teenuse osutamise ajal koheselt teist poolt informeerima asjaoludest, mis mõjutavad või võivad mõjutada hankelepingu teostamise sisulist külge. Infovahetuseks määravad pooled Lepingus selleks esindaja ja kontaktid.

Mitmeti tõlgendatavate lahenduste, formuleeringute ja tööde puhul, kui nende kohta ei ole esitatud hanke ajal täpsustavaid küsimusi, loetakse prioriteetseks Tellija tõlgendus.

Tellija võib lepingu lõpetada või rakendada leppetrahvi, kui ta on fikseerinud kolm lepingutingimuste rikkumist teenuse osutaja poolt.

Leppetrahvi summa maksimaalpiir on 1000 eurot.

**11. Pakkumuse esitamine, esitatavad kirjalikud andmed ja kinnitused**

Pakkumus, mis sisaldab kõiki pakkumisjuhendis nõutud dokumente ja hinnapakkumust (sealhulgas kvalifitseerimise tingimustele vastavuse kontrollimiseks esitatavad dokumente), tuleb esitada tähtajaks Emmaste Osavalla Valitsuse e-postile emmaste@hiiumaa.ee .

Täpsustavad küsimused tuleb esitada kirjalikult emmaste@hiiumaa.ee

Pakkumus peab sisaldama muuhulgas pakkumusjuhise lisades toodud vormidele vastavat avaldust ja hinnapakkumust (lisa 1 avaldus ja lisa 2 hinnapakkumus).

Pakkumuse iga dokument peab olema allkirjastatud paberkandjal või digitaalselt.

Pakkuja esitab volikirja tema esindamiseks juhul, kui pakkumusele pakkuja esindajana alla kirjutanud isik või isikud ei ole äriregistri B-kaardile kantud juhatuse liikmed, kes omavad juriidilise isiku esindamise õigust

Pakkuja esitab pakkumusjuhise lisas 1 toodud vormi kohase hankemenetluses osalemise avalduse koos kinnitusega, et pakkujal puuduvad RHS § 95 nimetatud hankemenetlusest kõrvaldamise alused ja kinnitusega hankedokumentides esitatud tingimuste ülevõtmise kohta.

Pakkuja esitab teenuse osutamiseks sobiva tehnika olemasolu ja omandi- või kasutusõigust tõendavad dokumendid (registreerimistunnistuse koopia).

**PAKKUMUSUHISE LISA 1**

**Hankemenetlusel osalemise avaldus**

Hanke nimetus : Lumetõrje teenuse osutamine Emmaste osavalla teedel ja tänavatel

Hankija nimi: Emmaste Osavalla Valitsus

Pakkuja nimi:

Pakkuja registrikood:

Pakkuja aadress ja kontaktandmed:

1. Kinnitamine, et pakkujal puuduvad RHS § 95 2 nimetatud alused hankemenetlusest kõrvaldamiseks.

2. Kinnitame, et oleme tutvunud hanke tehniliste tingimustega ja selle lisadega ning kinnitame, et oleme saanud Hankijalt pakkumuse koostamiseks kogu vajaliku informatsiooni, meile on võimaldatud tutvuda pakkumuse koostamise jaoks oluliste asjaoludega ning oleme tutvunud kohapeal piirkonnaga, mille kohta pakkumuse esitame.

3. Kinnitame, et me oleme hinnanud hankelepingu täitmisega seonduda võivaid kõikvõimalikke riske, esitame pakkumise hankedokumentides esitatud tingimustest lähtuvalt ja meil on kõik võimalused ja vahendid eelnimetatud hanke teostamiseks.

4. Kinnitame, et kõik käesolevale pakkumisvormile lisatud dokumendid moodustavad meie pakkumuse osa.

5. Saame aru, et meie pakkumuse mittenõuetekohase esitamise korral lükatakse meie pakkumus tagasi kui hankedokumentidele mittevastav.

6. Võtame endale kohustuse, et meie pakkumuse vastuvõtmisel on pakkumus meile siduv kuni hankelepingu sõlmimiseni.

7. Kinnitame, et meie pakkumus on jõus 90 (üheksakümmend) päeva arvates pakkumuste esitamise tähtpäevast.

8. Mõistame, et hankija ei ole seotud kohustusega aktsepteerida temale laekunud madalaima hinnaga pakkumust. Aktsepteerime hankija õigust lükata tagasi kõik pakkumused.

9. Kinnitame, et juhul, kui meie pakkumus tunnistatakse hankija poolt edukaks ja me ei ole hankijaga sõlminud hankelepingut hankija ja meie vahel kokkulepitud ajal või hankija poolt määratud tähtajaks (kokkuleppe mittesaavutamisel hankelepingu sõlmimise aja suhtes või kokkulepitud ajal hankelepingu mittesõlmimisel), loetakse meie pakkumus meie poolt tagasivõetuks.

10. Teatame, et hankelepingu täitmisel on pakkuja

esindajaks ................................., telefon ......................, e-post .............................

Kuupäev: \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(allkiri) (esindaja nimi) (amet)

Volitatud sellele pakkumusele alla kirjutama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nimel

**PAKKUMUSJUHISE LISA 2**

**HINNAPAKKUMUS**

Hanke nimetus: Lumetõrje teenuse osutamine Emmaste osavalla teedel ja tänavatel

Hankija nimi: Emmaste Osavalla Valitsus

Pakkuja nimi:

Pakkuja registrikood:

Pakkuja aadress, kontaktandmed:

Teenuse sisu: Lumetõrje teenuse osutamine Emmaste osavalla teedel ja tänavatel

|  |  |  |  |
| --- | --- | --- | --- |
| Piirkond | Teenuse osutamise ühe tunni hind ilma käibemaksuta eurodes\* | Teenuse osutamise ühe tunni hind koos käibemaksuga, eurodes\* | Teenust osutava traktori reg.nr / kw / saha laius meetrites |
| Piirkond nr 1 |  |  |  |

Kuupäev:\_\_\_\_\_\_\_\_\_\_\_\_\_\_\_\_\_\_\_\_\_\_

Pakkuja nimi ja andmed:\_\_\_\_\_\_\_\_\_\_\_\_\_\_\_\_\_\_\_\_\_\_

Esindaja allkiri:\_\_\_\_\_\_\_\_\_\_\_\_\_\_\_\_\_\_\_\_\_